Knappevrider

En knappevrider er en gripeanordning som brukes for å låse eller åpne en dørlås. Den brukes normalt på sikker side (innsiden) av døren. Knappevriderens funksjon er å gi en person mulighet til å betjene låsen uten autorisering ved hjelp av nøkkel.

Normalt er knappevrideren mekanisk koblet til en reile eller falle i låskassen via sylinderfallerøret, og festes med gjennomgående skruer mot enten blindlokk eller låssylinder på motsatt side av låskassen, eller med en skrue fra fronten av låskassen. Det finnes også knappevridere med en magnet innebygget som gjør at vrideren automatisk går tilbake til en utgangsposisjon etter at den har vært betjent.

Ved bruk av adgangskontroll plasseres gjerne et deksel i gjennomsiktig plast over knappevrideren for å unngå feilbruk i normal drift, men samtidig ivareta sikkerheten ved rømning.

Lås og beslag